google/wiki40b huggingface dataset:
Fernando de la Rúa

Bakgrunn

Fernando de la Rúa ble født i Córdoba i Argentina. Han var sønn av Eleonora Bruno og Antonio De la Rúa. Han gikk på Liceo Militar General Paz før han begynte på jusstudier ved Universidad Nacional de Córdoba, der han fullførte i en alder av 21 år. Etter videre studier i Mexico og Italia avla han juridisk doktorgrad. 
Han giftet seg med Inés Pertiné i 1970. De fikk tre barn, blant dem Antonio de la Rúa.

Politikk

De la Rúa ble engasjert i politikken i ung alder, og ble i 1963 rådgiver for Juan Palmero, minister i president Arturo Illias regjering.
I 1973 ble han for første gang valgt inn i Senatet og noen måneder senere var han visepresidentkandiat ved presidentvalget.
I 1996 ble han den første direkte valgte borgermester i Buenos Aires.

President

Han vant presidentvalget i 1999. Presidentperioden hans ble preget av de økonomiske problemene og samarbeidsproblemer mellom koalisjonspartnerne. Den økonomiske situasjon var dårlig allerede da han overtok og forverret seg ytterligere. De la Rúa overtok en stor utenlandsgjeld fra sin forgjenger Carlos Menem og hadde lite handlingsrom på grunn av paritetspolitikken mellom den argentiske pesoen og amerikanske dollar. De la Rúa prøvde å redusere utgiftene, men det førte ikke til noe nevneverdig oppsving i økonomien. 
Forholdet mellom koalisjonspartiene var vanskelig, med stadige utskiftinger blant regjeringsmedlemmene. Det viktige finansdepartementet ble den 20. mars 2001 overtatt av Domingo Cavallo, en tidligere peronist som innførte 1:1-bindingen mellom dollar og peso. Han så seg på slutten av året nødt til å fryse alle bankkontoer («corralito»), noe som utløste protester og opptøyer og plyndring. De la Rúa trakk seg som president den 21. desember 2001 etter at 27 mennesker i dagene før hadde mistet livet dagene i sammenstøt mellom demonstranter og politi. Han flyktet i helikopter.
Vektløfting under Asialekene 1954

Vektløfting under Asialekene 1954. Vektløfting var en av flere sporter som var med under de andre Asialekene som ble arrangert i Manila på Filippinene i perioden 1. til 10. mai 1954. Det ble konkurrert i sju vektklasser, kun for menn. Sør-Korea ble beste nasjon med fem gullmedaljer foran Burma med tre.
Gul tigerspinner

Utseende

Gul tigerspinner  har gule eller gulhvite vinger, med flere små, svarte flekker på framvingen. Flekkene er langs framkanten og som et tverrbånd på skrå bakover framvingen. Bakvingen har ofte noen få flekker. Vingespennet er mellom 32 og  41 millimeter.  Vingene holdes taklagt bakover kroppen i hvile.
Bakkroppen  er forholdsvis tykk, lett hårkledd og  er gul-oransje med svarte flekker på  hvert ledd, på siden og på oversiden. 
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller oransje med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ganske sterk behåret med lyse brunlige hår, kortere  på siden og noe lengre hår på ryggsiden. Den er litt gråbrun, men vanligvis mest gyllenbrun og har noen lysere flekker på hvert ledd bakover kroppen.  Utvokst blir den ca. 4-4,5 centimeter lang.

Levevis

Gul tigerspinner finnes helst på åpne marker uten for mange busker og trær.  Den synes å foretrekke varme biotoper og finnes ofte i kulturlandskapet.  Flygetiden er i juni og juli.  Den er nattaktiv.
Ved fare eller dersom tigerspinneren føler seg truet, åpner den vingene og viser den gule og svarte bakkroppen, noe som virker som en advarsel for byttedyr. Fargesignalet redder ofte tigerspinneren fra å bli spist.  
Hunnen legger opptil 300 egg rett på næringsplanten, eggene legges i små grupper.
Larvene lever på ulike planter og urter, av å gnage blad. Eldre larver er vanligvis aktive om natten og gjemmer seg om dagen.  Larven er utvokst om høsten i september, og begynner da ofte å vandre for å finne et sted å forpuppe seg. 
Gul tigerspinner   tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er lysgrå og ganske tett spunnet og består også vanligvis av noe av larvens hårbekledning. Den overvintrer i puppestadiet og klekkes til våren, forsommeren.

Utbredelse

Den er utbredt i Mellom-europa fra Storbritannia, Spania østover gjennom det sydlige Sibir,  til Kina og Japan. Nordgrensen er i sydlige Sverige og Finland. I det sørlige Norge langs kysten bare lengst sør på Sørlandet, samt lengst sør i Østfold.

Navnet

Det vitenskapelige navnet Spilosoma betyr med flekket kropp,  Navnet lutea er latin for fargen gul.  På svensk heter den gul tigerspinnare, på engelsk Buff ermine.
Kongeriket Montenegro

Historie

Kongeriket Montenegro ble proklamert av Knjaz Nikola i Cetinje den 28. august 1910.
Balkankrigene (1912 – 1913) ble starten på kongerikets oppløsning. Montenegro gjorde territorielle erobringer gjennom å dele Sandžak med Serbia den 30. mai 1913. Dette viste seg dog å være til skade, da det innebar at et territorium ble innlemmet utan at stor deler av befolkningen kjente noen enighet med Montenegro. Dessuten ble Skadar overlatt til Albania etter stormaktenes befaling, til tross for at Montenegro allerede hadde ofret 10 000 liv for å innta byen fra Det osmanske rikes (Albanias) soldater ledet av Esad Pasha.
Under første verdenskrig (1914 – 1918) var Montenegro alliert med de allierte. Frs 15. januar 1916 til oktober 1918 var Montenegro okkupert av Østerrike-Ungarn. 
Den 20. juli 1917 ble Korfu-deklarasjonen undertegnet, om Montenegros enhet med Serbia. Den 26. november 1918 ble Montenegros enhet med Serbia proklamert. Knez Nicholas støttet gjenforeningen med Serbia for å muliggjøre en stor serbisk stat for alle serbere, men havnet i konflikt med kong Alexander, som var regent i Serbia. Uenigheten handlet om hvem som skulle styre det nye kongeriket. Knez Nicholas ble avsatt og gikk i eksil.
Masaki Yanagawa

Karriere

Masaki Yanagawa startet sin profesjonelle karriere i Vissel Kobe i 2006. Han har også spilt for Ventforet Kofu, Thespa Kusatsu, Tochigi SC og Gainare Tottori.
Han ble tatt ut i Japans tropp til VM i fotball U-20 2007.
Motif

Motif er navnet på et grafisk brukergrensesnitt basert på vindussystemet X, som kjører på Unix og andre POSIX-kompatible operativsystemer. Motif er også navnet på et widgetverktøy for utvikling av programvare på slike plattformer. Motif oppstod i juli 1989 som en konkurrent til OPEN LOOK på Unix arbeidsstasjoner. Det er idag den grunnleggende byggesteinen i Common Desktop Environment.
Motif API er definert gjennom standarden IEEE 1295. Versjon 2.1 av Motif støtter Unicode, som har fått stor utbredelse i mange flerspråklige datasystemer.
Utseendet til Motif er preget av firkantede «meislede», tredimensjonale effekter på de ulike delene av brukergrensesnittet – menyer, knapper, rullegardin-knapper, tekstbokser, og lignende.
Motif ble konstruert for å ligne på datidens Microsoft Windows og OS/2s Presentation Manager, og Microsoft spilte en nøkkelrolle i utformingen av den opprinnelige stilguiden.
Motif ble utviklet av Open Software Foundation (OSF), som nå er blitt en del av The Open Group og ble derfor noen ganger kalt OSF Motif.
Motif toolkit var den første implementasjonen av Motifs API. Det finnes også en Open Motif, som blir lansert under mer liberale lisenser. Prosjektet LessTif er en implementasjon som er fri programvare, lisensiert under GNU Lesser General Public License.
Slaget ved Alma

Forløp

Etter vanskeligheter med å koordinere det allierte angrepet mellom de øverste befalshaverne Marsjall Arnaud og Lord Raglan klarte Pierre Bosquets franske divisjon å nå platået. Britene skulle foreta et lignende angrep på den høyre fløyen, men det var dårlig koordinert, og man unngikk en katastrofe bare takket være de britiske soldatenes utholdenhet. I mellomtiden klarte franskmennene å få en divisjon til opp på platået, og med det avgjøre slaget.
Josias Rowley

Karriere i marinen

Rowley ble født som sønn nummer to av Clotworthy Rowley, advokat og parlamentsmedlem for Downpatrick i Det irske parlamentet, og Letitia (født Campbell) fra Mountcampbell i Drumsna i County Leitrim i den vestlige delen av Irland. Bestefaren var Admiral of the Fleet William Rowley.
Han gikk inn i Royal Navy i 1778 i HMS «Suffolk» i Vestindia. Han ble forfremmet til orlogskaptein i 1795, da han hadde kommandoen på HMS «Braave» (40 kanoner) ved Kapp det gode håp og deretter HMS «Impérieuse» (38 kanoner) i Ostindia. Han hadde også kommandoen på HMS «Raisonnable» (64 kanoner) og deltok i slaget ved Kapp Finisterre i 1805.
I 1798 ble han medlem av Irish House of Commons for Downpatrick.
I 1809 tok han som flaggkommandør for en liten eskadre utenfor Mauritius, og i samarbeid med kommandanten for Ostindiakompaniets tropper på Rodrigues, kontroll over Réunion.
Utdypende artikkel: Mauritius-offensiven
I mars 1810 gikk han over i HMS «Boadicea» (38 kanoner) og transporterte en større landgangsstyrke som ankom Réunion og tok kontroll over øya. Samtidig ble en styrke ledet av kaptein Samuel Pym utmanøvrert av franske fregatter som angrep Grand Port på Mauritius. HMS «Africaine» ble erobret av de franske fregattene «Iphigénie» og «Astrée». Rowley gjenerobret så «Africaine» samme dag. Viseadmiral Albemarle Bertie ankom 29. november og sørget for overgivelsen av Mauritius 3. desember 1810. Dette toktet ble brukt av forfatteren Patrick O'Brian som utgangspunkt for en av hans bøker i Aubrey/Maturin-serien, The Mauritius Command. Bøkenes helt, Jack Aubrey, tar Rowleys plass i romanen.
Han ble deretter gitt kommandoen på HMS «America» (74 kanoner) i Middelhavet. Han ble gjort til baronett i desember 1813, forfremmet til kontreadmiral i 1814 og utpekt til kommandørridder (KCB) av Order of the Bath i 1815.
Han døde ugift og uten arvinger til sine titler på familieeiendommen Mount Campbell i Drumsna i County Leitrim og ble begravet og hedret i Annaduff Parish Church. Han ble overlevd av sine yngre brødre viseadmiral Samuel Rowley og John Rowley.
Kasaragod

Kasaragod er en by og en kommune i Kasaragod-distriktet i Kerala. Det ligger  52 km. fra Mangalore langs veien og 46 km. med toget. Det er administrativt senter for Kasaragod-distriktet og Kasaragod kommueTaluk. Det er den nest største by i  Kasaragod-districket etter Kanhangad, Bealfortet og Chembirika Beach som  er de største turistattraksjoer nær Kasaragod.
Tianchang

Tianchang (kinesisk: 天长; pinyin: Tiāncháng) er et byfylke i bydistriktet Chuzhou i provinsen Anhui i Folkerepublikken Kina.
Befolkningen var på 601 391 innbyggere i 1999.
Rusasetvatnet

Historikk

Den første neddemminga kom for å drenere dyrkingsområdet omkring. Det er ukjent når den første demningen ble laget, men vannet kan ha vært brukt til gjeddeoppdrett i 1535. I 1871 ga det vann til Dalebakken Mølle. Under den tyske okkupasjonen ble vannet gjort til drikkevannskilde for store deler av Ørlands befolkning. Vannet fikk eget gårds- og bruksnummer. Ørland og Bjugn kommuner bygde felles vassverk på 1990-tallet, uten bruk av Rusasetvatnet.
Oliver McCall

Karriere

McCall var på slutten av 1980-årene sparringpartner for Mike Tyson, og før storkampen mot Michael Spinks i 1988 slo McCall Tyson i gulvet på trening.
Etter å ha slått boksere som Bruce Seldon, Francesco Damiani, Jesse Ferguson og Lion Butler fikk han tittelkamp mot Lennox Lewis i 1994. McCall var da førsteutfordrer i alle de tre bokseforbundene The World Boxing Council (WBC), World Boxing Association (WBA) og The International Boxing Federation (IBF).
Lewis var storfavoritt og ubeseiret da han møtte McCall på hjemmebane i London Arena. 1. runde var meget jevn, og McCall overrasket med raske kombinasjoner og ved å respektløst gå rett på Lewis. Etter 10 sekunder i 2. runde angrep Lewis, men ble truffet av en høyre og gikk rett i gulvet. Lewis stablet seg på beina etter 6 sekunder, men var tydelig groggy mens han sjanglet sidelengs og dommeren avsluttet kampen på teknisk knockout. Oliver McCall med promotor Don King på slep brøt ut i ellevill feiring i ringen. King hadde store visjoner om at McCall skulle forsvare WBC tittelen mot Mike Tyson som skulle slippe ut av fengsel i 1995.
McCall forsvarte tittelen mot den aldrende mesteren Larry Holmes og vant en knepen poengseier uten å imponere. Deretter arrangerte Don King stor kamp i London mot briten Frank Bruno. McCall var favoritt, men startet kampen særdeles passivt mens det britiske publikum heiet Bruno mot seier runde for runde. I 9. runde våknet Mccall og jaget etter knockout i de siste rundene. McCall traff med flere gode slag, men klarte ikke å slå ut Bruno. McCall mistet da tittelen i sitt andre tittelforsvar mot Bruno som ved seieren også fikk sjansen til å møte Mike Tyson i tittelforsvar.
Etter titteltapet imponerte McCall da han slo ut russeren Oleg Maskaev i 1. runde. I 1997 ble det returkamp og ny tittelkamp mot Lennox Lewis. På dette tidspunktet hadde McCall fått store rusproblemer og kampen holdt på å bli kansellert som følge av dette. Før kampen hadde McCall gått amok på et hotell, der han hadde kastet juletrekuler vilt om seg. Kampen mot Lewis begynte jevnt med en runde til hver. I 3. runde nektet plutselig McCall å bokse og virket uinteressert i å angripe. I 5. runde begynte han å gråte i ringen og kampen ble avbrutt. Dette ble senere satt i sammenheng med hans rusproblemer.
Oliver McCall vant så de neste 14 kampene og slo blant annet høyt rankede Henry Akinwande på knockout i 2001. McCall var på dette tidspunktet høyt ranket, og ikke langt unna ny kamp om tittelen. Da sjansen bød seg tapte han mot ukjente Darry Darroll Wilson i titteleliminering.
McCall er spesielt kjent for å være en uforutsigbar bokser som kan vinne og tape mot hvem som helst.

Personlig liv

McCall vokste opp på sørsiden av Chicago. Han er gift og har fire døtre og tre sønner. En av døtrene, Jeneva McCall, er tre ganger NCAA-mester og fire ganger på førstelaget i friidrett for Southern Illinois University Carbondale. En sønn, Mikael McCall, er running back på fotballaget ved samme universitet som søsteren. En annen sønn, Elijah McCall, er også profesjonell bokser.
Nobina

Historikk

Concordia Bus BV ble grunnlagt i 1997 av Schøyen Gruppen AS (37 %) og britiske National Express Group plc (63 %). Selskapet var registrert i Amsterdam, men med hovedkontor i Oslo. I 1999 trakk National Express seg ut, mens amerikanske Goldman Sachs International kom inn med en eierandel på 51 prosent. I oktober samme år ble det annonsert at Concordia Bus kjøpte svenske Swebus fra britiske Stagecoach, som hadde kjøpt selskapet i 1996 i forbindelse med at selskapet ble privatisert. Salget ble gjennomført i januar 2000. Med på lasset fikk man også det finske datterselskapet Stagecoach Finland Oy Ab (senere Concordia Bus Finland Oy Ab) og turoperatøren Interbus AB (som i 2006 ble solgt til Strömma Turism & Sjöfart AB).
I Norge går historien tilbake til Ingeniør M.O. Schøyens Bilcentraler AS (SBC), som ble etablert i 1921. Selskapet opprettet første året seks nye busslinjer langs aksen Drøbak-Kristiania-Hønefoss. De neste årene fortsatte selskapet å etablerte nye ruter, i samarbeid med andre selskaper. SBC utviklet seg, under Schøyen Gruppen (etablert 1992), etter hvert til å bli Norges største busskonsern. På grunn av omstrukturering i rutebilbransjen har andre selskaper tatt over denne posisjonen. 1. februar 2001 ble eierskapet av SBC overført fra Schøyen Gruppen til Concordia Bus.
Concordia Bus BV ble på et tidspunkt flyttet fra Nederland/Norge til Sverige og ble til Concordia Bus AB.
Oppkjøpet av Swebus var delvis finansiert via store lån, og i 2005 ble et lån på 160 millioner EUR gjort om til aksjer. De tidligere långivernes eierandel utgjorde etter dette 97,5 prosent. Dermed ble også Schøyen Gruppens og Goldman Sachs' eierandeler ganske ubetydelige. Blant de nye eierne var Bluebay Asset Management, Bear Sterns, Avenue Capital, Fidelity Funds og Lone Star.
1. juli 2007 endret Schøyens Bilcentraler navn til Concordia Bus Norge AS som en del av profileringen til Concordia Bus-konsernet.
Våren 2006 ble Concordia Bus Fleet AB opprettet for å ta hånd om hele konsernets flåte av busser, der alle leasede busser tilhører Concordia Bus Fleet, mens alle egeneide busser tilhører Swebus BusCo AB, begge selskaper med samme ledelse. Fra 1. mars 2007 var alle konsernets 3 503 busser overført til disse flåteselskapene, med unntak av noen spesialbygde busser i Sverige, mens de ble leid ut til de forskjellige datterselskapene.
19. oktober 2008 startet Concordia Bus Danmark A/S å kjøre sitt første anbud for Movia på Nordsjælland. Man har senere også skaffet seg trafikk på Jylland.
1. desember 2009 skiftet hele konsernet navn til Nobina, med unntak av Swebus Express. Siden navnet Swebus da ble ledig, gikk søsterselskapet Swebus Express over til å profilere seg som kun Swebus, mens selskapet fortsatt heter Swebus Express AB.
I 2018 ble Swebus Express solgt til Flixbus og de varemerket skal bli Flixbus.
Demetrios fra Faleron

Demetrios fra Faleron (også Demetrius av Phaleron eller Demetrius Phalereus, gresk: Δημήτριος Φαληρεύς; født ca. 350, død ca. 280 f.Kr.) var en athensk orator fra Faleron, en elev av Theofrastos, og en av de første fra Aristoteles' peripatetiske skole. Han var en anerkjent statsmann som ble utpekt av den makedonske konge, Kassandros, til å styre over Athen, og som han styrte som enehersker over i ti år. Han innførte viktige reformer i det juridiske system samtidig som han opprettholdt et oligarkisk styre som støttet Kassandros. Han ble forvist av sine fiender i 307 f.Kr. og dro da til Theben, og etter 297 f.Kr. dro han til hoffet i Alexandria ved det ptolemeiske kongedømmet i Egypt. Han skrev omfattende om historiske, retoriske og litterære emner.
Kvilekvål

Kvilekvål er et gårdstun i Voss kommune som stammer fra første halvdel av 1800-tallet. Gården ligger i bratt terreng 2,5 km øst for Evanger på nordsiden av elven Vosso.
På gårdstunet er det to bygninger som er fredet som kulturminner, disse er et hovedhus som kalles Knute Nelson-stova og en løe. Hovedhuset er navngitt etter Knute Nelson (opprinnelig Knud Evanger) som utvandret fra Norge og ble guvernør og senator i USA.
Vassvøri sogelag har med jevne mellomrom arrangert Knute Nelson-dag på Kvilekvål.
A Lennon Melody

A Lennon Melody er en musikk-EP med Gjermund Elgenes, utgitt på MTG Music Mtg-cds 086 CS i 2000.
MF «Sveio» (1967)

MF «Sveio», senere MF «Aspö», nå M/S «Isosaari» er en bilferge bygget i 1967. Fergen gikk opprinnelig i rutefart for Hardanger Sunnhordlandske Dampskibsselskab (HSD).
MF «Sveio» ble bygget som søsterskip til MF «Skånevik» og MF «Odda».
Corynellus

Utseende

Middelsstore, gulbrunaktige eller røde og svarte trebukker. De er forholdsvis tynnhudete (myke). Antennene er kraftige, svarte med svarte hår, og rundt to tredjedeler så lange som kroppen. Pronotum har rundede sider. Dekkvingene er litt utvidete bakover. Ulikt de fleste andre Pteroplatini ser ikke disse artene ut som kopier av giftige rødvinger.

Utbredelse

Slekten er utbredt i Mellom-Amerika.
De Neuhausenske Præmier

De Neuhausenske Præmier er et premiebeløp som kan vinnes ved konkurranse for arkitekter og billedkunstnere. Prisene ble innstiftet i 1838 og deles ut av Kunstakademiet i København, opprinnelig annethvert år, seinere med større mellomrom. Premiene ble finansiert av Det Neuhausenske Legat, innstiftet i 1812 som følge av malermester og tidligere elev på Kunstakademiet Jens Neuhausens testamente med reglement 1837. I 1976 ble dette legatet sammenslått med Zacharias Jacobsens Legat.
Gammeldansens Beste 2

Gammeldansens Beste 2 er det andre musikkalbumet av dansebandet Arnsteins. Albumet ble utgitt i 1977.
Liverpool-poetene

Liverpool-poetene viser til et antall av innflytelsesrike poeter på 1960-tallet fra Liverpool i England som var meget påvirket av den amerikanske beat-bevegelsen fra 1950-tallet. Liverpool-poetene var involvert i 1960-tallets Liverpools musikk og kunstliv som framskaffet blant annet The Beatles i løpet av en tid da byen ble karakterisert av den amerikanske beat-poeten Allen Ginsberg som «senteret for bevisstheten til det menneskelige univers».
Deres arbeid var karakterisert av å være direkte i sitt uttrykk, enkelhet i språket, velegnet for framføring for et publikum, og opptatt av samtidige emner og referanser. De var hyppig preget av humor, men adresserte også det fulle omfang av menneskelige erfaringer og følelser.
«Disse ungene så ikke på denne poesien med stor forbokstav P, de forsto den som moderne underholdning, som en den del av popbevegelsen.» – Roger McGough

Poeter

De poetene som vanligvis ble assosiert med denne betegnelsen var Adrian Henri, Roger McGough og Brian Patten. De var alle tilstede i en bok fra 1967 kalt The Liverpool Scene redigert av Edward Lucie-Smith, med vaskeseddel av Allan Ginsburg og utgitt av Donald Carroll.
Selv om han faktisk var født i Sussex delte Adrian Mitchell mange av tankene til Liverpool-poetene og ble ofte knyttet til dem i den litterære debatt.
Andre beslektede poeter var Pete Brown fra London som skrev sangtekster for rockegruppa The Cream, Pete Morgan og Alan Jackson (begge assosiert med 1960-tallets poesi-scene i Edinburgh), Tom Pickard og Barry MacSweeney (begge fra Newcastle), Spike Hawkins, Heather Holden, Mike Evans, Pete Roche og Henry Graham.
Disse poetene og lyrikerne kom alle fra en bakgrunn i arbeiderklassen (hvor engelske poeter gjerne hadde en akademisk bakgrunn fra de øvre middelklasse), og de var alle knyttet sterkt til popmusikk, og de verdier og effektive virkning fra denne som gjorde de strakte seg ut til et bredere publikum. Høytlesning av poesi skjedde ofte i en pub eller i en klubb.

Mersey Sound

Antologien The Mersey Sound ble utgitt av forlaget Penguin i 1967, og inneholdt dikt av Adrian Henri, Roger McGough og Brian Patten. Boken har vært i salg siden og totalt solgt rundt 500 000 kopier. Det var hovedsakelig denne boken som gjorde de tre forfatterne kjente og i 2002 ble de æresborgere av byen Liverpool («Freedom of the City of Liverpool»).
Gork

En gork er et norsk fenomen. På baksiden av korkene på Coca-Colas glassflasker finner man en tekst med et kort lite «budskap». Disse kalles for gorker.

Serier

Det har eksistert forskjellige serier med gorker opp gjennom årene. Den første serien kom tidlig på 70-tallet. Hver serie inneholder en samling med forskjellige budskap. Den nåværende serien inneholder 49 forskjellige budskap.
Hypermetropi

Behandling

Øyeleger kan, etter en øyeundersøkelse forordne briller med brillestyrke.
Små utslag av hypermetropi behøver ikke nødvendigvis behandles. Større utslag kan korrigeres med konvekse optisk linser, enten i form av briller eller kontaktlinser. Konvekse linser har pluss-styrke – positiv dioptrisk verdi – hvilket får lyset til å brytes nærmere enn ellers. Hypermetropi kan også korrigeres med ulike behandlingsformer innen refraktiv kirurgi.
Overlevelse

Overlevelse og dødelighet er viktige parametere i demografien og livshistorieteorien, som beskriver andelen av en befolkning som overlever (eller dør) i løpet av ett år. Mennesker i Norge har per 2007 en dødelighetsrate på rundt 8,9 ‰, dvs. 8,9 dødsfall per tusen innbyggere, og dermed en årlig overlevelse på 1 − 0,0089 = 0,9911.
For viltlevende arter er det noe vanskeligere å estimere overlevelsen. Her brukes gjerne fangst–merking–gjenfangst-metoder. Disse består i at merkede individer slippes ut, og at man med jevne mellomrom leter etter disse. Andelen gjenfangne, gjensette eller funnede dyr kan regnes om til overlevelsen. En del store pattedyr (f.eks. elefanter) og sjøfugl (f.eks. albatrosser) oppnår overlevelsesrater på rundt 99 %. Ved mindre arter angis overlevelsen til dels ikke i prosent per år, men over kortere tidsintervall (per måned eller dag).